google/wiki40b huggingface dataset:
ज्याँ क्रिस्तोफ

ज्याँ क्रिस्तोफ (अंग्रेज़ी: JEAN-CHRISTOPHE) फ्रांस के सुप्रसिद्ध साहित्यकार रोमां रोलां लिखित वृहद् उपन्यास है, जिस पर उन्हें 1915 ई० में साहित्य का नोबेल पुरस्कार प्राप्त हुआ था।
आहारीय आयोडीन

(इसका दूसरा नाम "अवकारक लवण" भी है।)
आहारीय आयोडीन मानव शरीर के अत्यावश्यक भौतिक तत्त्व है। ये अवटु ग्रंथि के सम्यक, कार्यविधि के लिए आवश्यक है जो शक्ति का निर्माण करती है, हानिप्रद कीटाणुओं को मारती है और इसके हार्मोन थांयरांक्सीजन की कमी पूरी करती है। आयोडीन मन को शांति प्रदान करती है, तनाव कम करती है, मस्तिष्क को सतर्क रखती है और बाल, नाखून, दांत और त्वचा को उत्तम स्थिति में रखने में मदद करता है। आयोडिन की कमी से गर्दन के नीचे अवटु ग्रंथि की सूजन (गलगंड) हो सकती है और हार्मोन का उत्पादन बन्द हो सकता है जिससे शरीर के सभीसंस्थान अव्यवस्थित हो सकते हैं। इसकी कमी से मन्द मानसिक प्रतिक्रियायें, धमनियों में सख्ती एवं मोटापा हो सकता है।
मानव शरीर में केवल १०-१२ मिलीग्राम आयोडिन होती है किन्तु इसके बिना जीवित रहना सम्भव नही है। आयोडिन कोलेस्ट्रॉल की रासायनिक संशलेषण में सहायता करती है और धमनियों में कोलेस्ट्रॉल चर्बी को भी बढ़ाती है। शरीर में आयोडिन की अधिकता होने से नाक में नमी अधिक हो जाती है। जल में ली गई क्लोरीन शरीर से आयोडिन अधिकता को निकालने का कारण होती है। अधिक मात्रा में आयोडीन वाले आहार है मूली, शतावर (एस्पेरेगस रेसिमोसस), गाजर, टमाटर, पालक, आलू, मटर, खुंभी, सलाद, प्याज, केला, स्ट्राबेरी, समुद्र से प्राप्त होने वाले आहार, अंडे की जर्दी, दूध, पनीर और कॉड-लिवर तेल।
आयोडिन की कमी से उत्पन्न विकारों पर नियंत्रण के लिये १९८६ में न्यूसेफ़ और आस्ट्रेलिया की सरकार के समर्थन से तीसरी दुनिया के देशों को सहायता देने के लिये एक अन्तराष्ट्रीय परिषद स्थापित की गई थी। भारत ने १९९२ से पहले व्यापक आयोडिन युक्त नमक की नीति अपनाई थी।
भौगोलिक सूचना तंत्र

अनुप्रयोग

इस प्रौद्योगिकी का प्रयोग वैज्ञानिक अनुसंधान, संसाधन प्रबंधन (रिसोर्स मैनेजमेंट), संपत्ति प्रबंधन, पुरातात्त्विक कार्य, शहरीकरण व अपराध विज्ञान में होता है। उदाहरण के तौर पर जी॰आई॰एस के द्वारा ये पता लगाया जा सकता है कि कौन से क्षेत्रों में प्रदूषण कितना है? इस प्रणाली के माध्यम से आकड़ों को सरलता से समझा और वर्गीकृत जा सकता है।
सन् १९६२ में कनाडा के ऑन्टेरियो में प्रथम भूगोलीय निर्देशांक प्रणाली बनायी गई थी। यह कनाडा के संघीय वन एवं ग्रामीण विकास विभाग (फेडरल डिपॉर्टमेंट ऑफ फॉरेस्ट्री और रूरल डेवलपमेंट) द्वारा बनायी गई थी। इसका निर्माण डॉ॰ रॉजर टॉमलिसन ने किया था। इस प्रणाली को कनाडा ज्योग्राफिक इनफॉरमेशन सिस्टम कहा जाता है और इसका प्रयोग कनाडा लैंड इन्वेंटरी द्वारा आंकड़े एकत्रित और विश्लेषित करने हेतु किया जाता है। इसके माध्यम से कनाडा के ग्रामीण क्षेत्रों की जमीन, कृषि, पानी, वन्य-जीवन आदि के बारे में जानकारी एकत्रित की जाती थी।
भारत में भी जनसंख्या स्थिरता कोष इस कार्य को कर रहा है। मानचित्रों और जनसंख्या आंकड़ों के अद्वितीय एकीकरण के जरिए समस्त भारत में ४८५ जिलों के मानचित्र तैयार कर चुका है जो प्रत्येक जिले, इसके उप-प्रभागों और प्रत्येक गांव की जनसंख्या तथा स्वास्थ्य सुविधाओं से दूरी की स्थिति दर्शाते हैं। प्रत्येक गांव तक पहुंचाई गई सुविधाओं की विषमता को भी मानचित्रों में दर्शाया गया है वे सुविधाएं वहाँ उपलब्ध कराई जाएं जहाँ उनकी अत्यधिक आवश्यकता है।भारतीय कृषि अनुसंधान संस्थान सुदूर संवेदन, जी.आई.एस., अनुकरण मॉडल्स तथा संबंधित डेटाबेस आंकड़ों का उपयोग करते हुए गंगा-यमुना क्षेत्रों में फसलों की उत्पादकता का निर्धार करता है।

जी॰आई॰एस॰ सॉफ्टवेयर

भौगोलिक सूचना तंत्र के प्रमुख सॉफ्टवेयर ILWIS, IDRISI, ArcGIS इत्यादि हैं।
रेट वेयर

रेट वेयर -यह वह सॉफ्टवेयर होता है जिसके द्वारा बड़ी मात्रा में स्पेम ईमेल की रचना, प्रेषण होती है, इसका प्रयोग पेशेवर स्पेम भेजने वाले करते है इसके द्वारा ही वे मुझे और आपको दवा और पोर्नोग्राफी की सूचना देते है या फ़िर ई मेल फिशिंग के लालच में भेजते है, रेट वेयर प्राय उस पते जिस से ई मेल भेजा गया है को स्पूफ (झूठा) कर देते है, या तो ये किसी व्यक्ति के वास्तविक पते जैसा लगता है या फ़िर इतना अजीबोगरीब बन जाता है कि अगर आप इसे स्पैम के रूप में रिपोर्ट कर भी दे कोई फर्क नही पड़ता जब प्रेषक का पता स्पूफ किया हो तो यह इस बात का संकेत है कि आप पे रेट वेयर से हमला किया गया है
तेत

तेत (वियतनामी: Tết) वियतनाम के पारम्परिक कालदर्शक (कैलेंडर) के नववर्ष को कहते हैं। यह वियतनाम का सबसे बड़ा त्यौहार भी है। यह जनवरी या फ़रवरी के महीने में पड़ता है और वसंत ऋतु के आगमन का स्वागत करता है।
स्वतंत्र भारत

स्वतंत्र भारत लखनऊ एवं कानपुर से प्रकाशित हिंदी का एक हिंदी दैनिक समाचार पत्र है।
१५ अगस्त १९४७ को लखनऊ से 'स्वतन्त्र भारत' का प्रकाशन अशोक जी के सम्पादन में हुआ। प्रारम्भ में ही इसने अवध की संस्कृति, लोग जीवन और इतिहास पर बहुत ध्यान दिया। दैनिक व्यंग्य विनोद का स्तम्भ काँव-काँव इसकी विशेषता थी। अशोक जी और बलदेव प्रसाद मिश्र इस स्तम्भ के मुख्य लेखक रहे। सन् १९५३ में अशोक जी के केन्द्रीय सूचना विभाग में चले जाने पर सहकारी योगेन्द्र पति त्रिपाठी ने इसका सम्पादन सम्भाला और ३१ अगस्त १९७१ ई॰ को अपनी असामयिक मृत्यु तक इसे बड़ी योग्यता से चलाया। उत्तरप्रदेश की राजनीति में इस पत्र का अच्छा प्रभाव है। काँव-काँव, अग्रलेख टिप्पणी, व्यंग्य-चित्र, देश चक्र, देश-देशान्तर, विदेश-चर्चा, आपके विचार, सुझाव-शिकायत, राज्यों की चिठ्ठियां आदि इसके स्थायी स्तम्भ हैं।
भित्तिचित्र कला

भित्तिचित्र कला (Mural) सबसे पुरानी चित्रकला है। प्रागैतिहासिक युग के ऐतिहासिक रिकॉर्ड में पहले मिट्टी के बर्तन बनाये जाते थे, लेकिन कुछ समय बाद लोगों ने मिट्टी का प्रयोग दीवरों पर चित्र बनाने के लिये करने लगे। भित्तिचित्र कला में दीवारों पर ज्यामितिक आकार, कलापूर्ण अभिप्राय, पारंपरिक आकल्पन, सहज बनावट और अनुकरणमूलक सरल आकृतियों में निहित स्वच्छंद आकल्पन, उन्मुक्त आवेग और रेखिक ऊर्जा, अनूठी ताजगी और चाक्षुष सौंदर्य सृष्टि करती है।

परिचय

भित्तिचित्रण ज्यादातर अब छत्तीसगढ़ के जिलों में देखने को मिलता है। उदाहरण के लिए सरगुजा, तहसील अंबिकापुर के अंतर्गत आने वाले गांव पुहपुटरा, लखनपुर, केनापारा आदि में लोक एवं आदिवासी जातियों द्वारा अभ्यास की जाने वाली ऐसी लोक कला है जो गांव की औरतों के द्वारा वहां की कच्ची मिट्टी से बनी झोपड़ियों की दीवारों पर गोबर, चाक मिट्टी, गोबर आदि को मिलाकर की जाती है। घर की दीवारें मूर्तियों, जालियों, विविध आकल्पनों और भिति के कलात्मक रूप से सुसज्जित की जाती है। जातिय विश्वासों के अनुरुप उनके सृजनलोक में प्रकृति, पशु पक्षी, मनुष्य और देवी देवताओं की सहजत अनोपचारिक उपस्थिति और समरस भागीदार होते है। दीवारों पर बनाई इन कलाकृतियों में पास पड़ोस का अति परिचित ससांर अपने सामाजिक विश्वासों की ओर बद्धमूल संस्कारों की अकुंठित, सरल और आडम्बरहीन अभिव्यक्ति है। सुदूर आदिवासीय क्षेत्रों में जहाँ कि सजावट आदि के साधन अपर्याप्त होते थे, लोग वहाँ प्रचलित विभिन्न त्योहारों व धार्मिक अवसरों के समय अपने घरों की सज्जा हेतु दीवारों में कच्ची मिट्टी द्चारा पेड़-पौधों, पशु-पक्षियों आदि के आकृतियां बनाकर व उनमें बहुत ही मनोरम रंगों से रंगकर अपने घरों को सजाते हैं।

चित्रविथि

मिट्टी मास्क, खिलौने और मिट्टी के बर्तन पूरे भारत में आम सजावट के सामान है, लेकिन इनको बनाने की कला भिन्न होती है।
आत्मविश्वास

आत्मविश्वास (Self-confidence) वस्तुतः एक मानसिक एवं आध्यात्मिक शक्ति है। आत्मविश्वास से ही विचारों की स्वाधीनता प्राप्त होती है और इसके कारण ही महान कार्यों के सम्पादन में सरलता और सफलता मिलती है। इसी के द्वारा आत्मरक्षा होती है। जो व्यक्ति आत्मविश्वास से ओत-प्रोत है, उसे अपने भविष्य के प्रति किसी प्रकार की चिन्ता नहीं रहती। उसे कोई चिन्ता नहीं सताती। दूसरे व्यक्ति जिन सन्देहों और शंकाओं से दबे रहते हैं, वह उनसे सदैव मुक्त रहता है। यह प्राणी की आंतरिक भावना है। इसके बिना जीवन में सफल होना अनिश्चित है।
राम सुतार

संक्षिप्त जीवनी

रामसुतार का जन्म 19 फ़रवरी 1925 को महाराष्ट्र में धूलिया जिले के गोन्दुर गाँव में एक गरीब परिवार में हुआ। आपके पिता वनजी हंसराज जाति व कर्म से बढई थे। 1952 में आपका विवाह प्रमिला के साथ हुआ जिनसे आपको 1957 में एकमात्र पुत्र अनिल रामसुतार हुआ। अनिल वैसे तो पेशे से वास्तुकार है परन्तु अब वह भी नोएडा स्थित अपने पिता के स्टूडियो व कार्यशाला की देखरेख का कार्य करता है।.

कैरियर

आपने अपने गुरु रामकृष्ण जोशी से प्रेरणा लेकर बम्बई स्थित जे०जे०स्कूल ऑफ आर्ट में दाखिला लिया और 1953 में इसी स्कूल से मॉडेलिंग में सर्वोच्च अंक अर्जित करते हुए मेयो गोल्ड मेडल हासिल किया। मॉडेलर के रूप में औरंगाबाद के आर्कियोलोजी विभाग में रहते हुए 1954 से 1958 तक आपने अजन्ता व एलोरा की प्राचीन गुफाओं में मूर्तियों के पुनर्स्थापन (रेस्टोरेशन) का कार्य किया। 1958-59 में आप सूचना व प्रसारण मन्त्रालय भारत सरकार के दृश्य श्रव्य विभाग में तकनीकी सहायक भी रहे। 1959 में आपने स्वेच्छा से सरकारी नौकरी त्याग दी और पेशेवर मूर्तिकार बन गये। आजकल अपने परिवार के साथ नोएडा में निवास करते हैं और इस आयु में भी पूर्णत: सक्रिय हैं।

अभी भी कर्मनिष्ठ

93 वर्ष की आयु में उनके अन्दर बैठा मूर्तिकार आज भी अपने कला-कर्म के प्रति निष्ठावान है। 45 फुट ऊँची चम्बल देवी की मूर्ति बनाकर इतिहास रचने वाले इस मूर्तिकार के दिल में एक ही तमन्ना थी कि वे कुछ ऐसा करके जायें, जिसे देखने के लिये देश-विदेश से लोग भारत आयें। उन्हें स्टैच्यू ऑफ यूनिटी बनाने का मौका मिला। मूर्तिकार राम वंजी सुतार ने विश्व की इस सबसे ऊंची सरदार पटेल जी की मूर्ति का डिजाइन तैयार किया और बतौर मूर्तिकार मुख्य भूमिका निभाई है। राम वंजी सुतार के बेटे अनिल सुतार ने भी मूर्ति का डिजाइन तैयार करने में योगदान किया।
१६७६ ईसा पूर्व

१६७६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६७६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रॉक ऑन!!

परिचय

रॉक ऑन! एक 2008 भारतीय रॉक संगीतमय फिल्म है जिसे लिखित और निर्देशित अभिषेक कपूर ने किया, निर्माता फरान अख्तर और शंकर एहसान-लॉय ने संगीत के साथ निर्देशित है। फिल्म फरहान अख्तर और प्राची देसाई के सफल का पहली बॉलीवुड फिल्म है। बॉलिवुड में उन दिनों यंगस्टर्स की पसंद को लेकर फिल्में बनाने का सिलसिला कुछ ज्यादा ही रफ्तार से चल निकला था। चंद बरस पहले तक इंडस्ट्री के जाने माने निर्माता टिकिट खिड़की पर अपनी फिल्म को हिट करने के लिए ऐसा सब्जेक्ट चुनते, जो फैमिली क्लास की कसौटी पर खरा उतरे। इस फ़िल्म से लगता है कि अब नजारा बदलने लगा है।

सीक्वल

म्यूजिकल फिल्म 'रॉक ऑन' की सीक्वल की चर्चाएं तो काफी समय से चल रही है लेकिन इसकी स्टार कास्ट को लेकर खबर है कि फरहान अख्तर और अर्जुन रामपाल के साथ पूरब कोहली सीक्वल का हिस्सा रहेंगे। स्टार कास्ट तो वहीं रहेगी लेकिन 'रॉक ऑन' के निर्देशक रहे अभिषेक कपूर इस सीक्वल का हिस्सा नहीं होंगे। एड फिल्ममेकर शुजात सौदागर से इस सीक्वल के लिए संपर्क किया गया है। हालांकि अन्य कलाकारों को लेकर अभी निर्णय लेना बाकि है। इस सीक्वल की शूटिंग अगले साल 2015 में शुरू होगी।
ग्रहण का परिमाण

सूर्यग्रहण में, ग्रहण का परिमाण, वह अनुपात है जो ग्रहण के दौरान चंद्रमा तथा सूर्य के आभासी कोणीय व्यासों के बीच होता है। दोनों के आभासी आकार लगभग बराबर होते हैं, परंतु पृथ्वी तथा चंद्रमा के बीच की दूरी बदलने से ये बदलते रहते हैं। (पृथ्वी व सूर्य के बीच की दूरी भी बदलती रहती है, परंतु इसका प्रभाव तुलनात्मक रूप से हल्का होता है।)
पंचेंद्रीय (जैन)

जैन दर्शन में जीव आत्माओं के दो भेद किए गए है — मुक्त जीव (सिद्ध) और संसारी जीव। संसारी जीवों के इंद्रियों के आधार से ५ पाँच भेद किए है। जिन जीवों के पाँचों इंद्रियाँ होती है, उन्हें पंचेंद्रिय जीव कहा जाता है।
इंडिया बुक हाउस लिमिटेड

इंडिया बुक हाउस लिमिटेड एक प्रकाशन समूह है।
गोडज़िला (२०१४ फ़िल्म)

सारांश

स्टूडियो के अनुसार: 
"एक महाकाव्य पुनर्जन्म तक तोहो के प्रतिष्ठित गोडज़िला, इस शानदार साहसिक, मानवता के वैज्ञानिक अहंकार से बल मिला, हमारे अस्तित्व की धमकी दी है जो दुष्ट प्राणियों के खिलाफ दुनिया की सबसे मशहूर राक्षस गड्ढे।"
२४०७ ईसा पूर्व

२४०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फ़िल्मफ़ेयर प्रथम अभिनय पुरस्कार

यह हिन्दी फ़िल्मों के लिये दिये जाने वाला पुरस्कार है जो प्रति वर्ष एक समारोह में दिया जाता है। फ़िल्मफ़ेयर प्रथम अभिनय पुरस्कार पुरस्कार उभरते अभिनेता या अभिनेत्री को दिया जाता है।
सोमैया पब्लिकेशन

यह हिन्दी पुस्तकों के एक प्रमुख प्रकाशक हैं।
नाबोथियन पुटी

नाबोथियन सिस्ट (या नाबोथियन कूप) गर्भाशय की सतह पर एक श्लेष्म से भरा सीस्ट है। यह अक्सर होते हैं जब एक्टोकर्विक्स (योनि की तरफ) के स्तरीकृत स्क्वैमस एपिथेलियम एंडोकर्विक्स (गर्भाशय की तरफ) के सरल कॉलमर उपकला पर बढ़ता है। यह ऊतक वृद्धि गर्भाशय ग्रीवा क्रिप्ट्स (उप-सामान्य जेब आमतौर पर व्यास में 2-10 मिमी) को अवरुद्ध कर सकती है, जो क्रिप्ट्स के अंदर गर्भाशय ग्रीवा को फँसती है।

नाबोथियन सिस्ट को नाबोथियन रोम, श्लेष्म प्रतिधारण सिस्ट, या उपकला समावेशन सिस्ट के रूप में भी जाना जाता है। उनका नाम जर्मन एनाटॉमिस्ट मार्टिन नाबोथ (१६७५-१७२१) के नाम पर रखा गया है, जिन्होंने १७०७ ग्रंथों में डी स्टीरिलिट म्युलियर नामक उनके बारे में लिखा था। हालांकि, उन्हें पहले फ्रांसीसी सर्जन गिलाउम डेसनोस (१६५०-१७३५) द्वारा वर्णित किया गया था। [बेहतर स्रोत की आवश्यकता] चूंकि यह व्युत्पन्न शब्द है, इसलिए नाबोथियन को पूंजी के पहले अक्षर से लिखा नहीं जाता है।

नबॉथियन सिस्ट सर्विक्स की सतह पर फर्म टक्कर के रूप में अक्सर दिखाई देते हैं। एक महिला डायाफ्राम या गर्भाशय ग्रीवा टोपी डालने पर, या प्रजनन जागरूकता के हिस्से के रूप में गर्भाशय की जांच करते समय छाती को देख सकती है। 

नाबोथियन सिस्टों को आमतौर पर कोई इलाज की आवश्यकता नहीं होती है और अक्सर स्वयं को हल किया जाता है। बहुत ही कम मामलों में सीस्ट इतनी बड़ी हो सकती है कि यह एक चिकित्सक को एक पेप स्मीयर करने से रोकती है, इस मामले में चिकित्सक एक सुई के साथ छाती को पेंच कर सकता है और इसे निकाल सकता है। यदि एक सीस्ट की असामान्य उपस्थिति होती है, तो अन्य निदानों को रद्द करने के लिए एक कोलोस्कोपी का प्रदर्शन किया जाएगा। यदि रक्त वाहिकाओं को कम किया जाता है, कॉमा-जैसे या कॉर्कस्क्रू-आकार और संपर्क पर खून बहता है, तो सीस्ट गर्भाशय का एक बहुत दुर्लभ श्लेष्म-उत्पादक कार्सिनोमा हो सकता है। चुंबकीय अनुनाद इमेजिंग का प्रयोग कैंसर को ठेठ नाबोथियन सिस्ट से अलग करने के लिए किया जाता है। क्रायथेरेपी का प्रयोग नाबोथियन सिस्ट के इलाज के लिए किया जाता है लेकिन शायद ही कभी जरूरी है। यदि नाबोथियन सिस्ट पुरानी गर्भाशय (गर्भाशय की सूजन) के साथ होते हैं तो सूजन के अंतर्निहित कारण का इलाज किया जाना चाहिए।
बार्सिलोना महिलाओं खुला

बार्सिलोना ओपन टूर्नामेंट देवियों एक टूर्नामेंट सर्किट डब्ल्यूटीए को बार्सिलोना, स्पेन के शहर में आयोजित किया जा रहा है टेनिस, पहला आईटीएफ के नाम के तहत 2003 में मंचन Ciutat बार्सिलोना डे
Fraga मार्ता आरागॉन क्लब टेनिस ला Salut में अंतिम जीतकर टूर्नामेंट के पहले चैंपियन बने
2007 में उन्होंने सोनी एरिक्सन डब्ल्यूटीए टूर टीयर चतुर्थ श्रेणी में शामिल हो गए डब्ल्यूटीए
वर्ष 2009 (इंटरनेशनल डब्ल्यूटीए वर्ग के साथ प्रथम वर्ष) में
BTO Vall d 'बगुला पटरियों की सीट है कि ओलंपिक खेलों बार्सिलोना 92 की टेनिस प्रतियोगिता की साइट किया गया था 2011 में रिटर्न
विजयपुर, उत्तराखंड

धौलीनाग मंदिर

धौलीनाग मंदिर विजयपुर पहाड़ी के शीर्ष पर स्थित है।  मंदिर विजयपुर से पैदल दूरी पर है, और मुख्य रूप से नवरात्रि के दौरान भक्तों द्वारा भरा रहता है। पंचमी मेला यहाँ का एक बहुत प्रसिद्ध त्योहार है।

चाय के बागान

विजयपुर में चाय के बागान ब्रिटिश राज द्वारा बीसवीं सदी में स्थापित किये गये थे। बहुत बाद में, इन बागानों का विजय लाल शाह, जो एक गुजराती व्यापारी थे, के द्वारा अधिग्रहण कर लिया गया, जिन्होंने बाद में खुद के नाम पर नगर का नाम रख दिया था।

हिमालयन व्यू

हिमालयन व्यू विजयपुर में एक अन्य स्थल है। विजयपुर-कभाटा रोड के तिराहे की दूसरी ओर स्थित इस स्थल से हिमालय पर्वतमालाओं के विहंगम दृश्य देखे जा सकते हैं।

आवागमन

विजयपुर राष्ट्रीय राजमार्ग 309A पर बागेश्वर से 30 किमी और कांडा से 5 किमी की दूरी पर स्थित है। विजयपुर तक जीप द्वारा पास के शहरों, जैसे कांडा, कोटमन्या या उड्यारी मोड़, से पहुंचा जा सकता है। इसके अतिरिक्त बागेश्वर, अल्मोड़ा, बेरीनाग और दिल्ली जैसे शहरों तक उत्तराखंड परिवहन निगम और केमू द्वारा बसें चलाई जाती हैं। यह कैलाश मानसरोवर के मार्ग पर स्थित है।
ठर्रा

ठर्रा उत्तर भारत और पाकिस्तान में गन्ने या गेंहू से बनने वाली एक देसी शराब है जो अक्सर ग़ैर-क़ानूनी ढंग से बिना किसी पंजीकरण या अन्य प्रकार की सरकारी अनुमति के बनाई जाती है। अनौपचारिक रूप से ठर्रे को 'कच्ची शराब' और 'कुत्ता मार' जैसे नामों से भी बुलाया जाता है और आम तौर पर इसकी गंध कषाय (अप्रिय) और स्वाद कड़वा या मुंह जलाने वाला होता है। तकनीकी रूप से गन्ने के रस से बनी शराब को रम कहा जाता है इसलिए ज़्यादातर ठर्रा भी एक प्रकार की रम ही होता है।

पीने के ख़तरे

क्योंकि यह शराब बिना सरकारी नियंत्रण के छुपकर बनाई जाती है इसलिए इसका सेवन करने वालों को इसकी स्वच्छता और शुद्धता का कोई ज्ञान नहीं होता। यदि इसमें शराब से मिलते-जुलते मेथानोल जैसे ज़हरीले द्रव मौजूद हों तो यह पीने वाले को अँधा कर सकती है या जानलेवा भी हो सकती है। कम ख़तरनाक अशुद्धियों से समय के साथ-साथ यह पीने वालों का यकृत (जिगर या लिवर) भी ख़राब कर सकती है।
अंकीय अर्थव्यवस्था

अंकीय अर्थव्यवस्था (Digital economy) का अर्थ उस अर्थव्यवस्था से है जो अंकीय संगणन की प्रौद्योगिकी (जैसे कम्प्यूतर, इन्टरनेट) आदि पर आधारित हो। कभी-कभी इसे इन्टरनेट अर्थव्यवस्था, नयी अर्थव्यवस्था, या वेब अर्थव्यवस्था भी कहते हैं।
पूर्वाधिकार शेयर

पूर्वाधिकार शेयर (अंग्रेज़ी: Preferencial Share) शेयरों को पूर्वाधिकार शेयर कहा जाता है जिनको सामान्यतः दो पूर्वाधिकार प्राप्त होते हैं। कम्पनी द्वारा सर्वप्रथम इनको  लाभांश का भुगतान किया जाता है तथा लाभांश की दर निश्चित होती है। यदि भविष्य में कम्पनी का समापन होता है तो लेनदारों का भुगतान करने के बाद कम्पनी की सम्पतियों से वसूल की गई राशि में से इस श्रेणी के शेयर होल्डर को अपनी पूँजी शेयर होल्डर की तुलना में पहले प्राप्त करने का अधिकार होता है।
२७०१ ईसा पूर्व

२७०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पवित्र उपवन

"पवित्र उपवन " यह एक पर्यावरणीय संकल्पना है | इसे अंग्रेजी भाषा में (Sacred Grove)  सेक्रेड ग्रोव थी मराठी भाषा में देवराई नामसे जाना जाता है | भारतमें तथा विदेश में भी इस उपवन की संकल्पना है | विदेशमें इसे "चर्च फॉरेस्ट" नामसे जाना जाता है|

विशेषता

इस उपवन की विशेषता यह है की यह उपवन जिस गाँवके करीब होता ही उस गाँवके लोग उसे संभालते है | शासकीय व्यवस्था का इस प्रक्रियामें सहभाग नहीं होता|  यह उपवन किसी देवताका निवासस्थान मानाजाता है और उसकी पवित्रता संभाली जाती है |

प्राचीनता

पाषाण युगके कालसे यह पवित्र संकल्पना समाजमें स्वीकृत की गई है ऐसी मान्यता है | खेतीके लिए  जब पेड़ काटना शुरू हुआ उसी कालमें पेड़ बचानेके लिए इस संकल्पना की स्वीकर किया गया होगा ऐसी संभावना है |

महत्व

यह उपवन भगवानको समर्पित हेतू लोग इस उपवन में पेड़की कटाई नही करते| यहाँ उगनेवाले हर एक पत्ता, पौधा, फूल इसपे भगवान का अधिकार होता है ऐसा माना जाता है | इसी कारण प्रकृतिके संरक्षण के महत्वपूर्ण कार्यमें सुविधा होती है | इस उपवन को विभिन्न प्रजाति के पशु पक्षी कीटकअपना निवासस्थान बनाते है | विभिन्न प्रकारके जड़ीबूटी भी इन उपवनोमें पायी जाती है | इससे उपवनकी प्राकृतिक महत्ता ध्यानमें आती है |

संशोधन का  महत्त्व

पुणे स्थित डेक्कन महाविद्यालय के संशोधक  डॉ। धर्मानंद कोसंबी तथा डॉ वा.द. वर्तक, डॉ. माधव गाडगीळ कैलास मल्होत्रा आदी विद्वत जनोंने पुरातत्वशास्त्र, भारतविद्या के अनुसार इन पवित्र उपवनोंका संशोधन कार्य किया है |

भारतके प्रसिद्ध पवित्र उपवन

पूरे भारवर्ष में हिमालय की पर्वतश्रेणी तथा कर्नाटक, आंध्र प्रदेश, राजस्थान, गोवा इन प्रदेशमें पवित्र उपवन पाए जाते है |

विदेशमें पवित्र उपवन

ग्रीस, रोम ,नाइजेरिया यहां पवित्र उपवन स्थित है|
रुड़की विश्वविद्यालय

इतिहास

रुड़की कॉलेज की स्थापना 1847 में लॉर्ड डलहौजी द्वारा, भारत के सबसे पहले इंजीनियरिंग कॉलेज के रूप में हुई थी। लेकिन इस कॉलेज मे इंजीनियरिंग की पढा़ई का कार्य 1845 में ही शुरु कर दिया गया था और इसका कारण, उस समय शुरु हुए लोक निर्माण कार्य में सहायता देने के लिए स्थानीय युवाओं को प्रशिक्षित करना था। 1854 में कॉलेज का नाम बदल कर गंगा नहर के प्रभारी मुख्य इंजीनियर और 1843-53 के बीच रहे भारत के लेफ्टिनेंट गवर्नर सर जेम्स थॉमसन के नाम पर थॉमसन सिविल इंजीनियरिंग कॉलेज कर दिया गया। सन 1948 में संयुक्त प्रांत (उत्तर प्रदेश) ने अधिनियम संख्या IX के द्वारा कॉलेज के प्रदर्शन और स्वतंत्रता के बाद के भारत निर्माण के कार्य में इसकी क्षमता को ध्यान में रखते हुए को इसे विश्वविद्यालय का दर्जा प्रदान किया। स्वतंत्र भारत के पहले प्रधानमंत्री पंडित जवाहर लाल नेहरू, ने 1949 नवंबर में चार्टर प्रस्तुत कर कॉलेज का रुतबा बढ़ाकर इसे स्वतंत्र भारत का पहला अभियांत्रिकी विश्वविद्यालय घोषित किया।
21 सितम्बर 2001 को संसद में एक विधेयक पारित करके इस विश्वविद्यालय को राष्ट्रीय महत्व का संस्थान घोषित किया गया था और इसे रुड़की विश्वविद्यालय से बदलकर भारतीय प्रौद्योगिकी संस्थान-रुड़की कर दिया गया।

पाठ्यक्रम और प्रवेश

आई.आई.टी. रूड़की, अभियांत्रिकी और वास्तुकला के 10 विषयों में स्नातक उपाधि पाठ्यक्रम उपलब्ध कराता है, इनके साथ ही यह इंजीनियरिंग, अनुप्रयोगिक विज्ञान और वास्तुकला और योजना से संबंधित 55 स्नातकोत्तर पाठ्यक्रम भी उपलब्ध कराता है। संस्थान के सभी विभागों और अनुसंधान केन्द्रों में शोध कार्य की सुविधा है।
आई.आई.टी., बी.टेक. और बी.आर्क. पाठ्यक्रमों में आईआईटी-संयुक्त प्रवेश परीक्षा में प्रतिभागी के प्रदर्शन के आधार पर प्रवेश देता है, जिसे पूरे भारत में विभिन्न केन्द्रों पर प्रति वर्ष आयोजित किया जाता है। रुड़की विश्वविद्यालय ने ब्रिटिश शासन के समय जब इंजीनियरिंग शिक्षा राष्ट्रमंडल के केवल कुछ चुनिंदा देशों में ही शुरु की गई थी, के दौरान इस विश्वविद्यालय ने भारत में इंजीनियरिंग पूल बनाने में महत्वपूर्ण भूमिका निभाई थी। गंगा नहर के विकास और रखरखाव में इंजीनियरिंग कार्य में सहायता के उद्देशय से शुरु हुआ यह संस्थान आज अभियांत्रिकी शिक्षा के क्षेत्र में देश का एक अग्रणी संस्थान है।
एजिरिडिन

एजिरिडिन एक कार्बनिक यौगिक है।
लज्जा (पुस्तक)

परिचय

बांग्लादेश की विवादित लेखिका तसलीमा नसरीन का बाँग्ला भाषा में लिखा गया यह पाँचवाँ उपन्यास सांप्रदायिक उन्माद के नृशंस रूप को रेखांकित करता है। धार्मिक कट्टरपन को उसकी पूरी बर्बरता से सामने लाने के कारण उन्हें इस्लाम की छवी को नुकसान पहुँचाने वाला बताकर उनके खिलाफ मौलवियों द्वारा सज़ा-ए-मौत के फतवे जारी किए गए। बाँग्लादेश की सरकार ने भी उन्हें देश निकाला दे दिया जिसके बाद उन्हें भारत में शरणार्थी बनकर रहना पड़ा।।
“लज्जा” का आरम्भ होता है ६ दिसम्बर १९९२ को बाबरी मस्जिद तोड़े जाने पर बांग्लादेश के मुसलमानों की आक्रामक प्रतिक्रया से। वे अपने हिन्दू भाई-बहनों पर टूट पड़ते है और उनके सैकडों धर्मस्थलों को नष्ट कर देते हैं। इस कृति के संबंध में तसलीमा लिखती हैे कि- "'लज्जा' को विरोध के प्रतीक के तौर पर देखा जा सकता है। यह विरोध है उस हिंसा, नफरत और मार-पीट के खिलाफ जो धर्म के नाम पर पूरी दुनिया में जारी है।"
आईएनएस अरिघाट

विवरण

पनडुब्बी में एक सात ब्लेड प्रोपेलर होगा जो दबावित जल रिएक्टर द्वारा संचालित होगा। सतह पर यह 12-15 समुद्री मील (22-28 किमी/घंटा) की अधिकतम गति प्राप्त कर सकती है और जलमग्न होने पर 24 समुद्री मील (44 किमी/घंटा) गति प्राप्त कर सकती है।
पनडुब्बी में अपने कूबड़ पर आठ लांच ट्यूब होंगे। यह 24 के-15 सागरिका मिसाइलों (रेंज-750 किमी) या विकासाधीन 8 के-4 मिसाइल (रेंज-3,500 किमी) तक ले जा सकती है।

स्थिति

विशाखापत्तनम में अरिघाट को बनाया जा रहा है। वह वर्तमान में आउटफिट हो रही है। जनवरी 2012 में, यह घोषणा की गई थी कि यह 2012 के अंत या 2013 की शुरुआत में लॉन्च हो जाएगी। दिसंबर 2014 में यह बताया गया था कि दूसरे परमाणु उप-रिएक्टर का काम शुरू हो गया है और संभवतः 2016 की शुरुआत में इसे लॉन्च किया जाएगा।
दरकोट दर्रा

विवरण

दरकोट दर्रा ग़िज़र ज़िले के सबसे ऊँचे पर्वत, कोयो ज़ुम, से १० मील पूर्व में है। चित्राल ज़िले और गिलगित-बल्तिस्तान के बीच की सरहद दरकोट हिमानी (ग्लेशियर) में स्थित इस दर्रे से गुज़रती है। यहाँ से ८ मील दक्षिण में ग़िज़र नदी के किनारे बसा हुआ दरकोट गाँव है। चित्राल शहर दर्रे से पूर्वोत्तर में है। १० मील पश्चिमोत्तर में चिल्मराबाद गाँव है जो बरोग़िल दर्रे से सिर्फ़ १ मील दक्षिण में पड़ता है।
अर्धचालक पदार्थ

अर्धचालकों के विशेष गुण

ताप बढ़ाने पर अर्धचालकों की विद्युत चालकता बढ़ती है, यह गुण चालकों के उल्टा है। अर्धचालकों में बहुत से अन्य उपयोगी गुण भी देखने को मिलते हैं, जैसे किसी एक दिशा में दूसरे दिशा की अपेक्षा आसानी से धारा प्रवाह (अर्थात् भिन्न-भिन्न दिशाओं में विद्युतचालकता का भिन्न-भिन्न होना)। इसके अलावा नियंत्रित मात्रा में अशुद्धियाँ डालकर (एक करोड़ में एक भाग या इससे मिलता-जुलता) अर्धचालकों की चालकता को कम या अधिक बनाया जा सकता है। इन अशुद्धियों को मिलाने की प्रक्रिया को 'डोपन' (doping) कहते हैं। डोपिंग करके ही एलेक्ट्रानिक युक्तियों (डायोड, ट्रांजिस्टर, आईसी आदि) का निर्माण किया जाता है। इनकी चालकता को बाहर से लगाए गए विद्युत क्षेत्र या प्रकाश के द्वारा भी परिवर्तित किया जा सकता है। यहाँ तक कि इनकी विद्युत चालकता को तानकर (tensile force) या दबाकर भी बदला जा सकता है।
अपने इन्हीं गुणों के कारण ये अर्धचालक प्रकाश एवं अन्य विद्युत संकेतों को आवर्धित (एम्प्लिफाई) करने वाली युक्तियाँ बनाने, विद्युत संकेतों से नियंत्रित स्विच (जैसे बीजेटी, मॉसफेट, एससीआर आदि) बनाने, तथा ऊर्जा परिवर्तक (देखें, शक्ति एलेक्ट्रानिकी) के रूप में काम करते हैं। अर्धचालकों के गुणों को समझने के लिए क्वाण्टम भौतिकी का सहारा लिया जाता है।
तेजपुर विमानक्षेत्र

तेजपुर विमानक्षेत्र असम के तेजपुर स्थित हवाईअड्डा है।